China este criticată după ce a ironizat criza Covid din India.
China a ironizat criza din India, provocată de coronavirus. Postarea a fost făcută de un cont care aparţinea Comisiei Centrale pentru Afaceri Politice şi Juridice a Partidului Comunist. Cu o zi în urmă, preşedintele chinez Xi Jinping a transmis un mesaj de condoleanţe prim-ministrului indian Narendra Modi.
O postare pe Weibo, o reţea de socializare din China, făcută de un cont care are legătură cu Partidul Comunist Chinez, a atras critici asupra Chinei, relatează BBC. În postarea respectivă era ironizată criza din India, provocată de coronavirus.În postare era o poză care arăta lansarea unei rachete în China, alături de o fotografie în care erau incinerate cadavrele victimelor Covid din India. Imaginea era însoţită şi de textul "Aprinderea unui foc în China vs. aprinderea unui foc în India". Ulterior, postarea a fost ştearsă.Postarea a fost făcută de un cont care aparţinea Comisiei Centrale pentru Afaceri Politice şi Juridice a Partidului Comunist.Utilizatorii platformei au descris postarea ca fiind "inadecvată" şi au spus că "ar trebui să îşi exprime simpatia pentru India".Cu o zi în urmă, preşedintele chinez Xi Jinping a transmis un mesaj de condoleanţe prim-ministrului indian Narendra Modi.India a intrat într-o criză profundă din cauza celui de al doilea val de coronavirus. Spitalele se luptă pentru a trata pacienții pe fondul unei lipsei cronice de paturi și oxigen medical.Duminică, India a înregistrat un record negativ: 3.689 de decese provocate de Covid-19 în ultimele 24 de ore, cel mai mare număr de la începutul pandemiei.